  Туспуктэм: Майя Бывальцева Наталия Сильвестрова «Удмуртия» книгапоттоннилэн «Удмурты. Наследие древних воршудов» (12+) ужез 2022-тӥ ар понна Россиысь 50 устоосыз книгаос пӧлы пыриз. Вормисьёсты Россиысь книгапоттӥсьёслэн ассоциацизы ялӥз. Со сярысь издательстволэн «ВКонтакте» мерлыко вотэсысь бамаз ивортӥзы. Книга удмуртъёслэн воршудъёссылы сӥземын. Сое кылдытон бордын издательстволэн валтӥсь редакторез Георгий Грязев ужаз. Отчы пӧртэм тодосчиослэн удмуртъёс сярысь статьяоссы пыризы. Устоосыз книгаос пӧлы 31 карысь 34 книгапоттонниослэн ужъёссы пыризы. Тодэ вайытом, «Удмурты. Наследие древних воршудов» книга Уфаын «Китап-Байрам» нырысетӥ калыккуспо ярмарка улсын «Книга года на земле Урал-батыра» вожвылъяськонын вормиз но нимысьтыз приз басьтӥз. Озьы ик «Книга года» вожвылъяськон улсын Россиысь книгапоттӥсьёслэн ассоциацизылэсь дипломзэ басьтӥз. Ватсалом, «Удмурты. Наследие древних воршудов» книга «Удмурты» серие пыре. Лыдӟисьёс доры озьы ик «Удмурты. Между Вяткой и Камой», «Удмурты. Тайна тамги», «Секреты удмуртских мастеров», «Удмурты. На земле древних Алангасаров», «Удмурты. Зов языческих предков» книгаос вуизы. Тегъёс: книгапоттонни книгаос вожвылъяськон удмуртъёс Удмуртия Россия  